Questi si son certi statuti et ordinamenti antiqui li qualli son statuidi et ordinadi antigamente per lo comun, consoli e conseyeri del comun de Averera, li quali son exempladi da lo autenticho di sopra scriti statuti per miser Uguzon de Boegissi nodaro in lo anno corando MCCCXIII, indixion undezima, in qual tempo era consoli Martino de ser Pedro del Mora da l'Olmo, Guardo fiolo ch'el fo del Camarada de Iedino e Mirano fiolo ch'el fo de Pagano di Schenardi de la Val da Giero e Gurischo de Zuane de Lantero da Cuso, li quali ordinano li dicti statuti exenpladi cum consilio di conseyeri conzesia cossa ché li non se podeva lezer in lo autenticho per ché li ereno mal scriti. Li quali statuti si son fati e ordenadi ad honore e laude del nostro signiore miser Jhesu Cristo e de la sua intemerada madre madona santa Maria et de li monsigniori archiveschovi de Milano et de li soy vicari per lor metudi in quelo tempo in Valsasna et anche ad honore e bon pacifico stado de tuti li homeni e persone de lo predicto comun de Averera.
Testo manoscritto
Libro antico